Document ID: 31999R2543

31999R2543
L 307/46
SLUŽBENI LIST EUROPSKE UNIJE
01.12.1999.
UREDBA KOMISIJE (EZ) br. 2543/1999
od 1. prosinca 1999.
o nomenklaturi zemalja i područja za statistiku vanjske trgovine Zajednice i statistiku o trgovini između država članica
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1172/95 od 22. svibnja 1995. o statistici u vezi s robnom razmjenom Zajednice i njezinih država članica s državama nečlanicama (1), kako je zadnje izmijenjena Uredbom (EZ) br. 374/98 (2),
budući da:
(1)
u skladu s člankom 9. Uredbe (EZ) br. 1172/95, uvođenje nomenklature zemalja i područja, odgovornost je Komisije;
(2)
verzija o tome, koja je na snazi od 1. siječnja 1999., bila je određena u Prilogu Uredbi Komisije (EZ) br. 2645/98 (3);
(3)
od 1. siječnja 1999. nomenklatura zemalja i područja temelji se na standardu ISO alfa-2; poželjno je da postoji prijelazno razdoblje koje će omogućiti državama članicama da se prilagode na učinjene izmjene; budući da je bitno radi pojednostavljivanja da ovo prijelazno razdoblje završi kada odredbe kojima se revidiraju pravila Jedinstvene carinske deklaracije stupe na snagu;
(4)
mjere predviđene ovom Uredbom u skladu su s mišljenjem Odbora za statistiku, koje se odnosi na robnu razmjenu s državama nečlanicama,
DONIJELA JE OVU UREDBU:
Članak 1.
Verzija nomenklature zemalja i područja za statistiku vanjske trgovine Zajednice i statistiku trgovine između država članica, koja je na snazi 1. siječnja 2000., određena je u Prilogu ovoj Uredbi.
Članak 2.
Ova Uredba stupa na snagu 1. siječnja 2000.
Međutim, države članice mogu koristiti troznamenkaste brojčane oznake koje su također prikazane u Prilogu ovoj Uredbi dok odredbe kojima se revidiraju prilozi 37. i 38. Uredbi Komisije (EEZ) br. 2454/93 (4) ne stupe na snagu.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. prosinca 1999.

Labels: 3
19